HR
L 179/114
Službeni list Europske unije
14.7.2023.
ODLUKA POLITIČKOG I SIGURNOSNOG ODBORA (ZVSP) 2023/1457 od 13. srpnja 2023. o imenovanju zapovjednika snaga EU-a za vojnu operaciju Europske unije za doprinos pomorskoj sigurnosti u zapadnom Indijskom oceanu i Crvenome moru (EUNAVFOR ATALANTA) i stavljanju izvan snage Odluke (ZVSP) 2023/311 (EUNAVFOR ATALANTA/2/2023)
POLITIČKI I SIGURNOSNI ODBOR,
uzimajući u obzir Ugovor o Europskoj uniji, a posebno njegov članak 38., uzimajući u obzir Zajedničku akciju Vijeća 2008/851/ZVSP od 10. studenoga 2008.
o vojnoj operaciji Europske unije za doprinos pomorskoj sigurnosti u zapadnom Indijskom oceanu i Crvenome moru (EUNAVFOR ATALANTA) (1), a posebno njezin članak 6. stavak 1., budući da: (1)
Vijeće je na temelju članka 6. stavka 1.
Zajedničke akcije 2008/851/ZVSP ovlastilo Politički i sigurnosni odbor (PSO) za donošenje odgovarajućih odluka u vezi s imenovanjem zapovjednika snaga EU-a za vojnu operaciju Europske unije za doprinos pomorskoj sigurnosti u zapadnom Indijskom oceanu i Crvenome moru (EUNAVFOR ATALANTA) („zapovjednik snaga EU-a”).
(2)
PSO je 7. veljače 2023.
donio Odluku (ZVSP) 2023/311 (2) o imenovanju kontraadmirala Juana Maríje IBÁÑEZA MARTÍNA zapovjednikom snaga EU-a.
(3)
Talijanska vojna tijela 23. svibnja 2023.
predložila su da kontraadmiral Fabrizio RUTTERI od 17. srpnja 2023. preuzme dužnost zapovjednika snaga EU-a od kontraadmirala Juana Maríje IBÁÑEZA MARTÍNA.
(4)
Zapovjednik operacije EU-a za operaciju EUNAVFOR ATALANTA podržao je 2. lipnja 2023. to predloženo imenovanje.
(5)
Vojni odbor EU-a 9. lipnja 2023.
podržao je preporuku talijanskih vojnih tijela.
(6)
Trebalo bi donijeti odluku o imenovanju kontraadmirala Fabrizija RUTTERIJA.
(7)
Odluku (ZVSP) 2023/311 trebalo bi stoga staviti izvan snage,
DONIO JE OVU ODLUKU:
Članak 1.
Kontraadmiral Fabrizio RUTTERI imenuje se zapovjednikom snaga EU-a za vojnu operaciju Europske unije za doprinos pomorskoj sigurnosti u zapadnom Indijskom oceanu i Crvenome moru (EUNAVFOR ATALANTA) od 17. srpnja 2023.
Članak 2.
Odluka (ZVSP) 2023/311 stavlja se izvan snage.
(1) SL L 301, 12.11.2008., str. 33.
(2) Odluka Političkog i sigurnosnog odbora (ZVSP) 2023/311 od 7. veljače 2023.
o imenovanju zapovjednika snaga EU-a za vojnu operaciju Europske unije za doprinos pomorskoj sigurnosti u zapadnom Indijskom oceanu i Crvenom moru (EUNAVFOR ATALANTA) i stavljanju izvan snage Odluke (ZVSP) 2022/2205 (EUNAVFOR ATALANTA/1/2023) (SL L 40, 10.2.2023., str. 24.).